སྟག་འབྲོས་བའི་ལམ་བར་ནས་ཝ་མོ་ཞིག་ལ་ཐུག་པ་དང་།ཝ་མོས།ཁྱོད་ཅི་ཞིག་ལ་འབྲོས་པ་ཡིན་ཞེས་དྲིས།སྟག་གིས་དངངས་འཚབ་དང་བཅས་ཏེ་ན་རེ།ང་སྤལ་བའི་རྒྱལ་པོ་དང་ཐུག་སོང་།དེ་ལ་ནུས་རྩལ་མང་པོ་ཡོད་པས་སྟག་གསོད་ཐུབ་ལ།མཆོང་ན་རྩལ་ཡང་ཧ་ཅང་ཆེ་ཟེར།ཝ་མོས་ཧབ་ཆ་བརྒྱབ་ནས།ཁྱོད་ཀྱིས་ཅི་བཤད་པ་རེད།སྤལ་བ་ཁ་ཆེ་ཞིག་གིས་སྟག་ཅིག་ཇི་ལྟར་གསོད།སྤལ་བ་དེ་ང་ལ་སྟོན་དང་ངས་གསོད་ཆོག་ཅེས་བཤད།སྟག་གི་ལགས་སོ།ཡིན་ན་ཡང་ངེད་གཉིས་སྤལ་བའི་རྒྱལ་པོ་དང་ཐུག་དུས།ཁྱོད་ཀྱིས་ང་བསྐྱུར་ཏེ་འབྲོ་མི་ཆོག་ཅེས་ཟེར་བ་ན།ཝ་མོས།ཁྱོད་ང་ལ་ཡིད་མི་ཆེས་ན།ངེད་གཉིས་ཀྱི་རྐེ་ལ་ཐག་པས་སྤྲེལ་ཏེ་འགྲོ་ཆོག་ཅེས་ཟེར།དེ་ནས་ཁོ་གཉིས་ཀྱི་རྐེ་དམ་པོར་སྤྲེལ་ནས་སྤལ་བ་ཡོད་སར་སོང་།